નવી દિલ્હી : ગૂગલના સીઇઓ સુંદર પીચાઇએ ભારત આવતાની સાથે જ દેશને પ્રથમ ભેટ આપી દીધી હતી. પીચાઇએ ગૂગલ ઇન્ડિયાની ઇવેન્ટમાં જાહેર કર્યું કે મુંબઇ સેન્ટ્રલ રેલવે સ્ટેશન પર જાન્યુઆરીથી ફ્રી વાઇ-ફાઇની સેવા તથા ૨૦૧૬ દરમિયાન દેશના ૧૦૦ જેટલા સ્ટેશનો પર વાઇ-ફાઇની સુવિધા ઉપલબ્ધ કરાવવામાં આવશે.તેમણે કહ્યું હતું કે આ દુનિયાનો સૌથી મોટો પબ્લિક વાઇ-ફાઇ પ્રોજેક્ટ છે અને અમે તેના માટે જરૂરી ઇન્ફ્રાસ્ટ્રકચરની તૈયારી કરી રહ્યા છીએ અને સાથે સાથે મુંબઇમાં વાઇ-ફાઇને શરૂ કરવાનું કામકાજ ચાલી રહ્યું છે.